Drie 'renosterstropers' dood in reservaat | Maroela Media
Richard Schouten van IPSS Medical Rescue het aan Maroela Media gesê die drie mans is Woensdagoggend glo tydens 'n skietgeveg met veldwagters doodgeskiet. "Soos ons verstaan, het veldwagters die vermeende stropers in die reservaat opgemerk. Die verdagtes het op hulle geskiet en die veldwagters het uit selfverdediging teruggeskiet. Die verdagtes is noodlottig gewond," het Schouten gesê.
Hy het gesê die liggame van die verdagtes was op 'n baie moeilik begaanbare plek waar die polisie se forensiese eenheid nie kon kom nie. Boonop was die weer Woensdag van so 'n aard dat die reddingsoperasie noodgedwonge opgeskort moes word. Werkers het deur die nag by die liggame gewaak om seker te maak dat dit nie deur wilde diere beskadig word nie.
Volgens Schouten is die reddingsoperasie Donderdag hervat. "Reddingswerkers moes die liggame te voet deur die digte bos dra tot by 'n gebied waar die liggame deur 'n helikopter opgehys kon word. Die helikopter het dit na 'n plek geneem waar dit aan die forensiese eenheid oorgegee is."
Schouten kon nie bevestig of vuurwapens in die oorledenes se besit gevind is nie, maar het gesê toerusting wat normaalweg gebruik word om renosters mee te stroop, is wel in hul besit gevind. "Die mans was ook baie diep in die reservaat wat die vermoede nog meer versterk dat hulle daar was om renosters te stroop," het hy gesê.
"Ongeveer 23 renosters is vandeesmaand in daardie park gestroop. Mense besef nie hoe erg dit is nie. Ons verloor letterlik elke dag renosters aan stropery. Ongelukkig is die geld wat hierdie [stropers] vir die horings kry van so 'n aard dat dit hulle net aanvuur om hierby betrokke te wees."
Mannekrag en koste vermorsing. Die aasvoëls en hëinas se kos weggevat. Maar ja, sou uitloop dieremishandeling om te eet aan daardie gemors.
Goeie werk die gemors daar gelos het hoekom nog geld en tyd mors
Renoster · 3 jare gelede
Presies wat ek ook dink!
Hulle moes sommer die stropers se lyke net daar gelos het, en nie nog geld spandeer om dit te gaan haal het nie
23 vandeesmaand net in daardie park gestroop? Drie minder renoster stropers – well done!
Hulle was nie toeriste nie, het nie toegangskaartjies byhulle gehad nie, het nie toestemming gehad om daar te wees nie, sodit is genoeg gronde om hulle ten minste te arresteer. En as hulle dan nou sou waag om 'n klip op te tel…
Selfverdediging is die veldwagter se enigste versekering dat hy more nog daar sal wees. Gun nie wagters hul regte ook.
Welgedaan! Hou so aan om die tropers te skiet. Dan kry mens die gemors uitgeroei.
Die verdagtes het op die veldwagters begin skiet en is in die daaropvolgende skietgeveg doodgeskiet maar daar kan nie bevestig word of hulle vuurwapens by hulle gehad het nie. Okey.
Wel Kiepie, na ek geglimlag het vir jou koel sarkasme het dit opgeval dat die bedoeling ook kon wees dat daar meer van hulle kon wees wat met die guns die pad gevat het. Ek hoop egter nie dat dit so was nie. Ek hoop dit was die einde van die hele groep.
Moes hulle daar gelos het vir die knaagdiere. Wonderlikke nuus om die naweek te begin
Hou maar dop die berig verwys nie na "Renosterstropers" in aanhalings tekens om dowe neute aan nie, lyk vir my daar is 'n vermoede!!
Neels Nel · 3 jare gelede
Pragtig…wet van Afrika word nou toegepas…sê al lankal hulle moet Drones gebruik met FLIR…en die "wild" op 2 bene in die nag doodeenvoudig uithaal…en los vir die aasvoëls. Hulle is nie daar om na diertjies te kyk nie